દક્ષિણ એશિયાના દેશોમાં સૌથી મોઘાં પેટ્રોલ અને ડીઝલ ભારતમાં છે. સરકાર એ સત્ય પણ સ્વીકારવા તૈયાર નથી કે પેટ્રોલ અને ડીઝલના ભાવ ઐંચા રહે તો ઈંધણ ખર્ચ વધતાં લગભગ તમામ ચીજોના ભાવ વધે છે. આ રીતે મધ્યમવર્ગ વધુ મોંઘવારી હેઠળ કચડાય છે. સરકાર અન્ય કોઇ રીતે મધ્યમવર્ગને મોંઘવારીથી ના બચાવી શકે તો કમસેકમ પેટ્રોલ અને ડીઝલ પરનું વેરાભારણ ઘટાડીને લોકોને રાહત આપી શકે છે. સરકારને પોતાની રાજકોષીય ખાધ ઘટાડવાની લાલચ હોય તો પણ એ ના ભૂલવું જોઇએ કે પ્રજાની ખરીદશકિતમાં ઘટાડો થવાથી સરવાળે તમામ આર્થિક શકિતઓ મદં પડશે અને સરવાળે તેનાથી સરકારની જ વેરાઓની આવક ઘટશે